למטייל על המפית: 5 מקומות טעימים שלא כדאי לפספס בפילדלפיה - למטייל
מסלולי טיול בילוי וחיי לילה לכל המידע על פילדלפיה
אתר למטייל למטייל על המפית
למטייל על המפית: 5 מקומות טעימים שלא כדאי לפספס בפילדלפיה
פילדלפיה, העיר הגדולה ביותר במדינת פנסילבניה שבארצות הברית, מציעה שפע קולינארי שמומלץ לטעום ממנו! קבלו 5 מקומות שאסור לפספס בעיר, ואת ההמלצות הכי חמות מהעונה השנייה של סדרת הטלוויזיה "ליד המפית" בערוץ כאן 11
צילום: Sutterstock.com/NatashaPhoto
כדי לאכול במקומות הכי טובים, כדאי לקבל המלצות מאנשים שגרים שם! זה בדיוק מה שעושה השף ברק יחזקאלי בעונה השנייה של התכנית "אנחנו על המפית" בערוץ כאן 11 - יוצא לחקור ערים בחו"ל דרך הבטן, לצד שפים ישראליים שחיים במקום.
הפעם אנחנו יוצאים לפילדלפיה, במסגרת העונה השנייה של התכנית "ליד המפית", ומביאים לכם את ההמלצות למקומות השווים ביותר לאכול, לאורך כל היום.
ההמלצות שמפורטות בכתבה הן של השף מייקל סולומונוב, שיחד עם שותפו לעולם המסעדנות, חולש על 13 מקומות שסובבים סביב אוכל.
הנה 5 מקומות שאתם חייבים להכיר כשאתם מגיעים לפילדפליה!
בוקר אורגני
High Street On Market הוא מקום קטן ושכונתי שמציג גלריית לחמים מגוונת, שמהם רוקחים את כריכי הבוקר, לצד אלכוהול מקומי ומנות נוספות שנוטלות השראה מהמטבח הקליפורני. הלחמים נאפים כולם במקום מחומרי גלם מקומיים, ביניהם לחמי מחמצת אורגניים.
במקום מכינים גם ואפל בלגי מחיטה מלאה ועוד מנות מעולות. מחירי המנות נעים בין 10-12 דולר והמנות מאוד טעימות וגם בריאות!
כתובת: 308 Market St
אתר אינטרנט: highstreetonmarket.com
טיפ מלמטייל: ממש בקרבת המסעדה נמצא המוזיאון לזכרו של בנג'מין פרנקלין, כך שעבר מי שמתעניין באישיותו ובהמצאותיו המעניינות, יכול מצוא בו הרבה עניין. בחצר שלפני המוזיאון יש תצוגות זכוכית המציגות את ביתו המקורי. כתובת: ‪317 Chestnut St‬, פילדלפיה, PA 19106-2707
לטעום אוכל אמיש מסורתי
הדיינר המקומי Dutch Eating Place מציע מנות מסורתיות של קהילת האמיש שהגיעה מהולנד לפילדלפיה, והוא שוכן ברידינג טרמינל מרקט. המחירים בתפריט נעים בין 6-10 דולר ובין המנות תמצאו דמפלינג תפוחים, מנה בשם סקראמפל שהיא סוג של שניצל שאוכלים אותו עם סירופ מייפל ועוד מנות מקומיות ומעניינות. רק שתדעו שהשף לא עף על המנות, אז כדאי שתקחו את זה בחשבון.
כתובת: 51 N 12th St
אתר אינטרנט: readingterminalmarket.org/merchant
טיפ מלמטייל: הרידינג טרמינל מרקט הוא שוק ענק שנמצא במבנה היסטורי שקיים עוד מ-1893, ויש בו הכל, כולל דוכנים ששייכים לבני האמיש שמוכרים את מרכולם ועוד הרבה מאוד מקומות לטעום, ליהנות ולשתות באווירה מיוחדת.
אין מצב לא לנסות פילי
Pat's King Of Steaks הוא המקום בו נולד ב-1930 סמל גאוותה של העיר - הפילי צ'יזסטייק. ממש ממול שוכן המקום של ג'ינו, ובינו לבין המקום של פאט יש כבר 50 שנה תחרות מיתולוגית על השאלה מי טוב יותר.
המקום עובד 24 שעות ביממה ומכין את הסנדוויצ'ים האגדיים האלו עם בשר קצוץ איכותי מאוסטרליה ודרום אמריקה ועליו גבינה מותכת. המחיר הוא 9 דולר – יאמי!
כתובת: 1237 E Passyunk Ave
אתר אינטרנט: www.patskingofsteaks.com
טיפ מלמטייל: במרחק של 6 דקות מהמסעדה תמצאו את כיכר קולומבוס המשמשת כמקום התכנסות קהילתי תוסס הממוקם בין הרחובות ה-12 וה-13 ורחובות Wharton ו-Reed בשכונת פאסיונק. הפארק מציע הרבה אזורים לילדים, כלבים וכמובן ריאה ירוקה באמצע העיר.
הקנולי הכי טעים בעיר
האחים טרמיני הגיעו לארה"ב ב-1920, ומאז הפכו לשם דבר בקינוחים איטלקיים מסורתיים ופתחו את Termini Bros Bakery. הבולט מכולם הוא הקנולי האיטלקי המפורסם של הבית שמכינים במקום בעבודת יד.
את הקנולי ממלאים בשלושה מילויים: גבינת ריקוטה, קרם וניל וקרם שוקולד ומכינים פה כ-2,000 כאלו ביום! עם השנים הפך המקום למוסד חשוב ומרכזי בחיי העיר. מחיר קנולי ממולא - 4 דולר.
כתובת: 1523 S 8th St
אתר אינטרנט: www.termini.com
האיטלקיה שזכתה בפרסים
Vetri היא מסעדת פיין דיינינג של השף מארק וטרי, שזכה בפרס ג'יימס בירד היוקרתי ב-2005. במסעדה מגישים תפריט עם בסיס איטלקי והשפעות מהעולם. זו אחת המסעדות הטובות בפילדלפיה. ארוחת טעימות של 12 מנות תעלה 165 דולר לאדם.
בין המנות מומלץ לנסות את פאי הבצל המקורמל, מנת הניוקי תרד, מנת בשר הגדי ועוד. מנות ראשונות בלבד יעלו כ-28 דולר והמנות העיקריות בין 50-100 דולר.
כתובת: 1312 Spruce St
אתר אינטרנט: vetricucina.com
טיפ מלמטייל: בקרבת המסעדה נמצא מרכז The Kimmel Center שבו תוכלו לצפות במופעים, הופעות מחול, מוזיקה ואופרה ועוד שלל אירועים מעולים.
לצפייה בתוכנית המלאה:
כתבות נוספות מתוך למטייל על המפית
דילים לפילדלפיה
לכל הכתבות על פילדלפיה
ביטוח נסיעות לפילדלפיה
רוצים לגלות את המקומות הכי טעימים לאכול בהם בווינה? קבלו 5 מסעדות שוות שהמקומיים אוהבים, והמלצו...
איפה חייבים לאכול בליסבון? איפה יש קפה נהדר ועוגת שוקולד מופלאה? קבלו 5 מקומות שהמקומיים אוהבים...
רוצים להכיר את המקומות הכי שווים לאכול בניו ג'רזי? קבלו את 5 המקומות הסודיים שהמקומיים אוהבים,...
לכל הכתבות מתוך "למטייל על המפית"
מה לעשות בפילדלפיה
פנסילבניה למשפחות
כל המידע על פילדלפיה